કર્મઠ અને હિંમતવાન સુજાતા તળપદી સૂઝ અને સમજની માલિક છે. અસંખ્ય આદિવાસી પરિવારો સાથે એના ઘનીષ્ઠ સંબધોએ એને અપાર લોકચાહના અપાવી છે. સ્થાનિક સમાજમાં ભળી જઈને એજ સમાજને સાથે રાખીને સહુના વિકાસ માટેનો એનો પરિશ્રમ આટલા વર્ષોની સાધના પછી અકલ્પનીય પરિણામો આપી રહ્યો છે. જુગતરામ દવેના શબ્દો છે : “આપણું સેવા ક્ષેત્ર આપણા માટે જિંદગીનો સોદો છે. આપણે માટે તે જન્મસ્થળ ભલે ના હોય પણ આપણે તેને આપણા મરણનું સ્થળ તો જરૂર બનાવી શકીએ”.